José Antonio Pavón Jiménez

Ni José Antonio Pavón Jiménez wenno José Antonio Pavón (Abril 22, 1754 iti Casatejada, Cáceres, Espania – 1840 iti Madrid) ket maysa idi nga Espaniol a botaniko nga ammo para iti panagsukisok iti flora ti Peru ken Chile.

Idi las-ud ti turay ni Carlos III ti Espania, adda dagidi tallo a nangruna nga ekspedision a naipatulod iti Baro a Lubong; da Pavón ken Hipólito Ruiz López ket isuda idi dagiti botaniko para kadagitoy nga ekspedision, idiay Peru ken Chile manipud idi 1777 aginggana idi 1788. Ti pagalagadan ti pangyababaan ti mannuratn iti Ruiz & Pav. ket maus-usar a mangibaga kenni Pavón ken ti katrabahuanna a ni Ruiz a kas dagiti kimmaddua a mannurat no agdakamat iti maysa a nagan a botaniko.

Ti henero ti Pavonia ket naipanagan akas pammadayaw kaniana babaen ni Antonio José Cavanilles  — dagiti mula iti espesipiko nga epiteta iti pavonii ket mangipalagip pay iti naganna.

Dagiti nagibasaran

Dagiti akinruar a silpo 

 Ababa a biograpia
"Flora Peruviana et Chilensis" Vols. I-III magun-od iti online iti website ti Botanicus.org
José Antonio Pavón. Polymath Virtual Library, Fundación Ignacio Larramendi

Dagiti botaniko manipud iti Espania
1754 a pannakaipasngay
1840 nga ipupusay